Salmen er mye brukt som begravelsessalme. Den handler om døden og de mange ubesvarte spørsmål som følger i kjølvannet av livets slutt. På Wexels tid var det høy barnedødelighet. I hans egen søskenflokk var det to gutter og to jenter som levde opp. Moren, Bolette Cathrine, døde i 1809 da Wilhelm Andreas var 12 år gammel. Da han var 15 år døde den eldre broren i København, hvor de to studerte sammen.